Aftale

om

**levering af hestetrailer**

**mellem**

Rigspolitiet

v./Center for Flåde- og Materielstyring

Hambrosgade 21

1780 København V

(*i det følgende betegnet "Kunden"*)

**og**

[Leverandørens navn, adresse og CVR-nr.]

(*i det følgende betegnet "Leverandøren"*)

Indhold

[1. Aftalens baggrund 4](#_Toc46133968)

[2. Definitioner Indsæt def 4](#_Toc46133969)

[3. Aftalens formål OG OMFANG 4](#_Toc46133970)

[4. Samarbejde 4](#_Toc46133971)

[4.1 Meddelelser 4](#_Toc46133972)

[4.1.1 Leveringskontrol 5](#_Toc46133973)

[4.2 Leverandørens kvalitetskontrol 5](#_Toc46133974)

[5. Krav til HESTETRAILER 6](#_Toc46133975)

[5.1 Generelt 6](#_Toc46133976)

[5.2 Dokumentation 6](#_Toc46133977)

[5.3 Levering og leveringsfrist 6](#_Toc46133978)

[5.4 Leveringssted 6](#_Toc46133979)

[5.5 Service og vedligeholdelse af Køretøjer 6](#_Toc46133980)

[6. Priser omformulering 6](#_Toc46133981)

[6.1 Betalingsbetingelser og fakturering 7](#_Toc46133982)

[7. Garantier 7](#_Toc46133983)

[7.1 Myndighedskrav 7](#_Toc46133984)

[7.2 Rettigheder 8](#_Toc46133985)

[7.3 Tredjemands rettigheder 8](#_Toc46133986)

[8. Leverandørens misligholdelse 8](#_Toc46133987)

[8.1 Forsinkelse 8](#_Toc46133988)

[8.2 Mangler 8](#_Toc46133989)

[8.3 Misligholdelse i øvrigt 9](#_Toc46133990)

[8.4 Leverandørens erstatningspligt 9](#_Toc46133991)

[9. Leverandørens forsikringsforhold 9](#_Toc46133992)

[10. Kundens forhold 9](#_Toc46133993)

[11. Force majeure 10](#_Toc46133994)

[12. Tavshedspligt 10](#_Toc46133995)

[13. Overdragelse 11](#_Toc46133996)

[14. Underleverandører 11](#_Toc46133997)

[15. Tvistigheder 11](#_Toc46133998)

[16. Opsigelse ved annullation og uden virkning 12](#_Toc46133999)

[17. Fortolkning 12](#_Toc46134000)

[18. Underskrifter 12](#_Toc46134001)

##### Bilagsfortegnelse

###### Bilag 1: Kravspecifikation

###### Bilag 2: Leverandørens tilbud

###### Bilag 3: Betalingsbetingelser og fakturering

###### Bilag 4: Udbudsmateriale samt spørgsmål og svar til udbudsmaterialet

# Aftalens baggrund

Denne aftale vedr levering af 2 stk hestetrailer til Politiet, efter afholdelse annoncering på udbud.dk har Parterne indgået denne Aftale.

# Definitioner Indsæt def

## Kontrakten

Ved Aftalen forstås nærværende dokument og de tilhørende kontraktbilag i henhold til bilagsoversigten. Henvisning til Aftalen omfatter dermed også disse kontraktbilag. Endvidere omfatter henvisning til Aftalen og/eller kontraktbilag også kontraktbilagenes eventuelle underbilag. De til Aftalen hørende bilag og underbilag anses derfor for en integreret del af Kontrakten.

Ved eventuel uoverensstemmelse mellem nærværende dokument og bilagene har nærværende dokument forrang. Ved uoverensstemmelse imellem bilagene gælder bilagene i den rækkefølge, som de står anført i bilagsoversigten.

## Produkter

Ved Produkterne forstås de produkter der er omfattet af Aftalen, jf. Kontraktbilag 1: Kravspecifikation” og Kontraktbilag 2: ”Tilbud fra Leverandør navn, i henhold til pkt. 2.1.

# Aftalens formål OG OMFANG

Aftalens formål er levering af hestetrailer til Politiet.

Aftalen omhandler levering af 2stk hestetrailer.

Der er en option på yderligere 1 stk hestetrailer. Optionen giver Ordregiver mulighed for at købe 2 stk hestetrailer mere indenfor 12 måneder fra Aftalens underskrift.

# Samarbejde

Leverandøren er forpligtet til loyalt at samarbejde med Kunden samt eventuelle tredjemænd med henblik på opfyldelse af Aftalen. Leverandøren skal i den forbindelse navnlig iagttage følgende forpligtelser:

* Leverandøren er forpligtet til at udpege en kontaktperson, som varetager kontakten til Kunden. Kontaktpersonen skal på professionel vis tage vare på, at indholdet af Aftalen og de heraf følgende forpligtelser videreformidles og efterleves i Leverandørens organisation. Tilsvarende udpeges der hos Kunden en kontaktperson, der forestår kontakten til Leverandøren.
* Leverandørens kontaktperson er forpligtet til at deltage i møder med Kunden på dennes opfordring.
* Såfremt samarbejdet ikke svarer til Kundens forventninger, vil Kunden indkalde Leverandøren til et møde, hvor Parterne skal drøfte, hvordan samarbejdet opnår det ønskede niveau. Kundens misligholdelsesbeføjelser i henhold til denne Rammeaftale og dansk rets almindelige regler berøres ikke heraf.

## Meddelelser

Alle meddelelser i henhold til denne Aftale, afgives eller modtages af Kunden på vegne af Rekvirenten.

Ethvert forhold der vedrører eller påvirker Aftalen som helhed, kan udelukkende drøftes og besluttes med bindende virkning med Kunden.

### Leveringskontrol

Kunden eller en af Kunden udpeget repræsentant gennemfører altid Leveringskontrol i Danmark. Kunden og Leverandøren udarbejder et kontrolskema til brug for Leveringskontrollen straks efter Aftalens ikrafttræden.

Kontrollen omfatter de hestetrailer, der skal leveres i henhold til den pågældende bestilling.

Kunden (eller dennes repræsentant) afgør i hvert enkelt tilfælde, om kontrollen er bestået, og tilkendegiver dette ved underskrift på kontrolskemaet.

Anses en Leveringskontrol ikke for bestået, markeres dette på kontrolskemaet med angivelse af hvilke punkter, der konkret ikke anses for bestået. Leverandøren skal herefter uden ugrundet ophold foretage afhjælpning heraf, jf. pkt. 8.2. Viser det sig efterfølgende, at det var uberettiget at Kunden ikke anså en Leveringskontrol for bestået, er Leverandøren berettiget til at kræve sine dokumenterede nettoomkostninger herved erstattet.

Kundens eller dennes repræsentants anerkendelse af, at en Leveringskontrol er bestået, afskærer ikke Kunden fra på et senere tidspunkt at påberåbe sig fejl eller mangler ved den pågældende bestilling, medmindre der er tale om forhold, som specifikt blev testet ved den pågældende Leveringskontrol, og som Kunden på daværende tidspunkt ikke anså for at udgøre fejl eller mangler.

Er en Leveringskontrol ikke bestået, er Kunden berettiget til at gentage den pågældende kontrol. Gentagelse af en kontrol bevirker ikke en udskydelse af det leveringstidspunkt, der er angivet i ordrebekræftelsen, medmindre der træffes særskilt aftale herom mellem Parterne.

Kunden afholder samtlige omkostninger til Leveringskontrol. Leverandøren afholder dog alle omkostninger forbundet med Leverandørens eller dennes repræsentants deltagelse i en Leveringskontrol, herunder transport, kost og logi.

## Leverandørens kvalitetskontrol

Leverandøren er forpligtet til at opretholde de nødvendige og sædvanlige rammer, systemer og procedurer til sikring af den kvalitet, hvormed Leverandøren leverer sine Produkter og Ydelser, i henhold til denne Aftale.

Leverandøren har pligt til, på Kundens opfordring, at fremsende dokumentation for at Leverandøren og dennes eventuelle Underleverandører overholder kvalitetskontrollen.

# Krav til HESTETRAILER

## Generelt

Hestetrailerne skal leveres fabriksnye samt opfylde de krav og beskrivelser, der fremgår af Aftalen.

Leverede Hestetrailer skal opfylde de på leveringstidspunktet gældende lovmæssige krav.

Leverandørens generelle salgsbetingelser finder ikke anvendelse.

## Levering og leveringsfrist

Levering af hestetrailere skal ske senest XX måneder fra Leverandørens modtagelse af Kundens bestilling (den maksimale leveringsfrist) og inden den leveringsdato, som Leverandøren konkret har angivet i ordrebekræftelsen (den konkrete leveringsfrist)..

## Leveringssted

Køretøjerne skal af Leverandøren leveres på en af Kunden nærmere angiven adresse i Danmark.

## Service og vedligeholdelse af Køretøjer

Hestetraileren leveret i henhold til denne Aftale, skal kunne vedligeholdes af autoriserede forhandler/værksteder i hele Danmark”.

# Priser

Priserne angivet i Kontraktbilag 2 er nettopriser ekskl. moms i danske kroner men inkl. evt. øvrige afgifter og told.

Priserne dækker alle de med leverancerne forbundne omkostninger, herunder levering, forsikring, service og support mv., medmindre andet er nævnt eksplicit i Aftalen.

## Gebyrer

Kunden betaler ikke gebyrer af nogen art, medmindre dette følger eksplicit af Kontrakten eller ufravigelig lovgivning.

Alle hestetrailer leveres uden indregistrering.

## Betalingsbetingelser og fakturering

Fakturering og betaling skal ske i overensstemmelse med Bilag 3: Betalingsbetingelser og fakturering.

# Garantier

Leverandøren garanterer, at Produkter opfylder de krav, der fremgår af Aftalen. Leverandøren garanterer, at alle Ydelser udføres i overensstemmelse med god praksis og opfylder de krav, der må anses for sædvanlige for de pågældende Ydelser. Herunder garanterer Leverandøren, at færdigopbyggede Køretøjer vil være af professionel kvalitet.

Det er en forudsætning for Leverandørens garantier, at Kunden har overholdt de intervaller for vedligeholdelseseftersyn, der er foreskrevet for det pågældende Køretøj og at vedligeholdelseseftersyn for det pågældende Køretøj er udført i overensstemmelse med producentens krav.????

Reservedele, der under Leverandørens garanti leveres til udskiftning af mangelbehæftede dele, omfattes af en ny garantiperiode, som løber fra tidspunktet fra Reservedelens udskiftning. Ved udskiftning af Reservedele skal der indsættes nye reservedele, så kvaliteten af Køretøjet lever op til kravene i Aftalen.

Leverandøren garanterer desuden, at der til enhver tid vil blive stillet de nødvendige ressourcer til rådighed for produktionen af Køretøjerne.

## Rettigheder

Kunden erhverver brugsret til alle dele af Produktet samt materialer, såsom rapporter, skemaer og diagrammer etc., der frembringes under Aftalen.

Ophavsretten til de af Leverandøren anvendte metoder og værktøjer, som er udviklet af Leverandøren eller tredjemand, tilkommer Leverandøren eller den pågældende tredjemand.

Alt af Kunden til Leverandøren udleveret materiale skal tilbageleveres af Leverandøren til Kunden ved Aftalens ophør. Leverandøren har ingen tilbageholdsret.

## Tredjemands rettigheder

Leverandøren garanterer, at det leverede ikke krænker tredjemands rettigheder. Kunden kan til enhver tid kræve, at Leverandøren fremlægger dokumentation eller på anden måde over for Kunden redegør for oprindelsen af det leverede. Dokumentationen skal foreligge senest 5 Arbejdsdage efter, at krav herom er fremsat.

Foreligger der krænkelse af tredjemands ret, er Leverandøren pligtig til for egen regning omgående at skaffe Kunden retten til fortsat at benytte det leverede som anført i Aftalen eller omgående at bringe krænkelsen til ophør, således at Leverandøren opfylder kravene efter Aftalen.

Hvis tredjemand rejser erstatningskrav mod Kunden som følge af forhold, der skyldes Leverandørens fejl, eller forhold, som Leverandøren efter Aftalen bærer ansvaret for, skal Leverandøren friholde Kunden for sådanne krav og alle i den forbindelse afholdte udgifter, herunder advokatomkostninger. Denne bestemmelse gælder også efter Aftalens ophør, uanset årsagen hertil.

# Leverandørens misligholdelse

## Forsinkelse

Der foreligger forsinkelse, såfremt Leverandøren overskrider en af de i denne Rammeaftale fastsatte frister og såfremt fristen ikke overskrides af grunde, der kan henføres til Kunden.

Såfremt der konstateres forsinkelse, eller Leverandøren forudser, at Leverandøren bliver forsinket, skal Leverandøren uden ugrundet ophold orientere Kunden herom. Leverandøren er forpligtet til at påtage sig en ekstraordinær indsats for at indhente forsinkelsen. Kunden kan stille rimelige krav til den måde, hvorpå forsinkelsen indhentes. Dette berører dog ikke Kundens rettigheder i medfør af Aftalen.

## Mangler

Der foreligger en mangel, hvis de leverede Produkter og/eller Ydelser ikke opfylder Aftalens krav, eller ikke i øvrigt svarer til det, som Kunden med føje kan forvente.

Såfremt der i garantiperioden opstår mangler, skal disse uden ugrundet ophold og uden udgift for Kunden afhjælpes af Leverandøren. Ved seriemangler kan Kunden kræve, at Leverandøren foretager afhjælpning, således at fremtidige problemer af samme art undgås. Leverandørens skal i forbindelse med afhjælpning sørge for, at der ydes en ekstra ordinær indsats.

## Misligholdelse i øvrigt

Hvor andet ikke følger af bestemmelserne i Aftalen, gælder dansk rets almindelige regler om beføjelser i anledning af en parts misligholdelse.

## Leverandørens erstatningspligt

Leverandøren er erstatningspligtig over for Kunden efter dansk rets almindelige regler. Erstatningspligten omfatter ikke driftstab, tabt avance eller andet indirekte tab.

For forhold, der udløser betaling af bod, kan erstatning kun kræves i det omfang, Kunden dokumenterer et tab ud over bodsbeløbet.

Leverandørens erstatningspligt er maksimeret til 10 mio.kr. ud over bod betalt i henhold til pkt. 8.1. Denne begrænsning gælder dog ikke Leverandørens erstatningsansvar for eventuelle krænkelser af andres rettigheder, jf. pkt. 7.3. Begrænsningen finder endvidere ikke anvendelse, hvis tabet kan henføres til grov uagtsomhed eller forsætlige forhold hos Leverandøren.

# Leverandørens forsikringsforhold

Leverandøren skal opretholde sædvanlig erhvervsansvarsforsikring, der dækker Leverandørens erstatningsansvar. Erhvervsansvarsforsikringens dækningsomfang skal stå i et rimeligt forhold til omfanget af Leverandørens virksomhed og i øvrigt være i overensstemmelse med det sædvanlige i Leverandørens branche.

Leverandøren skal opretholde sædvanlig produktansvarsforsikring i det leveredes levetid.

Rejses der krav om produktansvar mod Leverandøren, er Leverandøren forpligtet til straks at underrette Kunden herom.

# Kundens forhold

Om Kundens misligholdelse af betalingsforpligtelserne og om Kundens fordringshavermora gælder dansk rets almindelige regler.

# Force majeure

Hverken Leverandøren eller Kunden skal i henhold til denne Rammeaftale anses for ansvarlig over for den anden Part, for så vidt skyldes forhold, der ligger uden for Partens kontrol, og som Parten ikke ved Aftalens underskrift burde have taget i betragtning og ej heller burde have undgået eller overvundet. Forhold hos en Underleverandør anses kun for force majeure, såfremt der for Underleverandøren foreligger en hindring, der omfattes af 1. pkt., og som Leverandøren ikke burde have undgået eller overvundet.

Force majeure ved forsinkelse kan højst gøres gældende med det antal dage, som force majeure situationen varer. Såfremt en tidsfrist for Leverandøren udskydes på grund af force majeure, udskydes de betalinger, der knytter sig dertil, tilsvarende.

Force majeure kan kun påberåbes, såfremt den pågældende Part har givet skriftlig meddelelse herom til den anden part uden ugrundet ophold og senest 5 (fem) dage efter, at force majeure er indtrådt.

Den Part, der ikke er ramt af force majeure situationen, er berettiget til at annullere bestillingen, såfremt den maksimale leveringstid overskrides med 60 dage som følge af force majeure.

# Tavshedspligt

Leverandøren, dennes personale, og eventuelle Underleverandører samt disses personale skal iagttage ubetinget tavshed med hensyn til alle oplysninger, som de får kendskab til i forbindelse med opfyldelse af Aftalen, uanset om oplysningerne er givet mundtligt, skriftligt eller i elektronisk form eller om disse er mærket med fortroligt eller ej. Leverandøren pålægger dennes personale og eventuelle Underleverandører med personale at overholde tavshedspligten.

Tavshedspligten indebærer at oplysningerne skal holdes strengt fortrolige og må på intet tidspunkt videregives uden Kundens forudgående skriftlige samtykke.

Modtageren af oplysningerne skal træffe alle rimelige forholdsregler for at sikre, at oplysningerne ikke utilsigtet i strid med denne bestemmelse kommer til andres kendskab.

Oplysningerne må på intet tidspunkt - uden Kundens forudgående skriftlige samtykke - kopieres, reproduceres, distribueres eller videregives til andre, herunder ansatte, uden at dette er nødvendigt for Aftalens opfyldelse. Hvis det er nødvendigt for Aftalens opfyldelse, har modtageren ret til at videregive oplysningerne til eventuelle rådgivere, forudsat at rådgiverne, forinden at oplysningerne videregives, har forpligtet sig til at overholde forpligtelserne i denne bestemmelse. Derudover må modtageren af oplysningerne på intet tidspunkt udnytte det, at denne er i besiddelse af disse fortrolige oplysninger, til egen vinding.

Såfremt modtageren i henhold til dansk ret forpligtes til at offentliggøre oplysningerne, skal Kunden straks informeres herom, således at Kunden har mulighed for at varetage sine interesser, herunder fortrolighedshensynet, på bedste vis.

Ved manglende overholdelse af denne bestemmelse er Leverandøren forpligtet til at yde Kunden erstatning i henhold til dansk rets almindelige regler herom.

Tavshedspligten gælder også efter, at Aftalen er ophørt, uanset årsagen hertil.

Kundens navn må ikke være genstand for annoncering, bruges eller på anden måde henvises til uden Kundens forudgående skriftlige samtykke.

For Kunden gælder reglerne for ansatte i den offentlige forvaltning.

# Overdragelse

Leverandøren kan ikke uden Kundens skriftlige samtykke overdrage sine rettigheder og forpligtelser ifølge Aftalen til tredjemand eller under nogen form sælge eller belåne nogen af Aftalens flydende fordringer.

# Underleverandører

Leverandørens anvendelse af Underleverandører indebærer ingen begrænsning i Leverandørens ansvar for opfyldelse af kravene i Aftalen, herunder kravene til forsikring mv. Leverandøren hæfter for Underleverandørens Produkter og Ydelser efter Aftalen samt for Underleverandørens handlinger på ganske samme måde som for sine egne forhold. Leverandøren hæfter ligeledes for Underleverandørers overholdelse af tavshedspligten i henhold til pkt. 12.

# Tvistigheder

Nærværende Rammeaftale er undergivet dansk ret, dog undtaget de danske lovvalgsregler samt FN’s Convention on the International Sale of Goods (CISG).

Såfremt der opstår uoverensstemmelse mellem Parterne i forbindelse med Aftalen, skal Parterne gennem forhandling søge at løse tvisten. Om nødvendigt skal forhandlingen søges løftet op på højt plan i Parternes organisationer.

Når det ovenfor beskrevne har været forsøgt, er hver af Parterne berettiget til at kræve tvisten afgjort ved Det Danske Voldgiftsinstitut i henhold til de for instituttet til enhver tid gældende regler.

Voldgiftsretten sættes i København.

Voldgiftsretten består af 3 voldgiftsdommere. Hver Part vælger en voldgiftsdommer, og voldgiftsrettens formand udpeges af Det Danske Voldgiftsinstitut. Formanden skal opfylde betingelserne for at kunne blive udnævnt til dommer i Danmark.

Voldgiftssproget er dansk.

# Opsigelse ved annullation og uden virkning

Kunden er berettiget til at opsige Aftalen og tilhørende aftaler om konkrete bestillinger, i henhold til **Fejl! Henvisningskilde ikke fundet.**.

# Fortolkning

De til Aftalen hørende bilag anses for en integreret del af Aftalen. Henvisning til Aftalen eller til en bestemmelse deri omfatter også de til Aftalen hørende bilag. Såfremt der måtte være uoverensstemmelse mellem Aftalens ordlyd og ordlyden af Aftalens bilag, har selve Aftalen forrang frem for bilagene.

# Underskrifter

Aftalen underskrives i to originale eksemplarer, hvoraf hver Part modtager et eksemplar.

For Kunden: For Leverandøren:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Dato: Dato:

­